בלוג אופנה Vered'Style: להשאיר או להחזיר?
להשאיר או להחזיר?
3/22/2013 08:50:00 PM
את המכנס שהגיע לכאן היום, קניתי בזארה לא מזמן. התאהבתי בו ממבט ראשון, מדדתי אותו והתאהבתי גם ממבט שני, ואצתי רצתי לקופה לשלם. בשבוע שעבר לבשתי את המכנס בפעם הראשונה ולפני שיצאתי מהבית הספקתי לתעד אותו ולהעלות את התמונות למחשב. ברגע שראיתי את המכנס (או יותר נכון את עצמי בתוכו) מעל מסך המחשב, הבנתי שייתכן ולא נועדנו זה לזו. מבעד לעדשת המצלמה הוא נראה לי הרבה פחות טוב מבמציאות ולא מאוד מחמיא למבנה הגוף שלי. פתאום כבר לא אהבתי אותו כמו ברגע הראשון ועתידנו המשותף הוטל בספק. לא הייתי בטוחה אם אני רוצה להשאיר אותו אצלי או להחזירו אחר כבוד לחנות ומיהרתי ללבוש מכנס אחר במקומו, כדי להשאיר לעצמי את כל האופציות פתוחות. עד כה לא לבשתי אותו שוב והוא עדיין תלוי יפה על הקולב בחדר הארונות מחכה לגזר דינו. בואו תציצו בתמונות ואולי תוכלו לעזור לי להחליט - האם להשאיר או להחזיר?
במבט ראשון המכנס הזה נראה לי כמו המכנס המושלם. יש לו פרינט מאוד מיוחד, שילובי הצבעים שבו יפים ומתאימים להרבה פריטים אחרים שיש לי בארון, יש לו בד קליל ונעים והוא מאוד מאוד נוח. במבט שני, שלישי ורביעי, המצב נראה קצת פחות מזהיר. בתמונות יכולתי לראות שמרחוק הפרינט שעל המכנס לא מאוד ברור ואפילו קצת מרוח, שהוא לא יושב עליי מספיק טוב והגזרה שלו לא עושה עמי חסד. אני מייחסת חשיבות רבה לאיך שהמכנס נראה בתמונות, אפילו יותר מאיך שהוא נראה לי מבעד למראה, כי המצלמה לא יודעת לשקר. דרכה רואים הכל ובצורה הטובה ביותר. זו בדיוק הסיבה שכל אאוטפיט שלי זוכה לקבל תמונת אייפון לפני שאני יוצאת מהבית (ולא רק אאוטפיט שאני מתכננת לצלם לבלוג) וכמעט כל בגד חדש שאני מודדת בחנות מצטלם בתא המדידה לפני שאני מחליטה אם לקנות אותו או לא. חוק "צילום הבגד החדש לפני שנרכש וצילום האאוטפיט היומי שנלבש" אומנם לא כתוב בספרי החוקים של הפקולטה לסטיילינג ובעצם זה חוק שאני חוקקתי בעצמי - ועדיין, הוא חוק חשוב ביותר. אני מעבירה את טיפ הצילום הלאה בכל הזדמנות שיש לי ואני שמחה מאוד להעביר אותו גם לכם. דרך עדשת המצלמה אתם יכולים לראות בצורה המהימנה ביותר אם פריט מסויים מחמיא לכם או לא ואיך נראה הטוטאל לוק שהרכבתם. האמינו לי, זה לא נראה אותו דבר כשמסתכלים במראה וכדאי גם לכם לאמץ נוהג שכזה. עם הטלפונים המצלמים של ימינו אין לנו שום בעיה לעשות את זה בכל מקום. פשוט עומדים מול המראה (בבית או בתא המדידה בחנות) ומצלמים.
אז אחרי שקיבלתם ממני טיפ כל כך חשוב וראיתם את התמונות של האאוטפיט, אפשר להתפנות למטרה לשמה התכנסנו כאן היום - מה לעשות עם המכנס? להשאיר או להחזיר???
מחכה להמלצות! ומבטיחה לעדכן מה החלטתי :-)
שיהיה לכולכם סוף שבוע מלא חוויות ונטול התלבטויות!
גופיה/ קסטרו, עליונית/ GRIP, מכנס/ ZARA, כובע/ H&M, נעליים/ TOP SHOP
Mor March 23, 2013 at 12:02 AM
להשאיר. לא אהבתי את האורך אבל חוץ מזה הוא נחמד פלוס.
ורד הורן March 23, 2013 at 12:11 AM
האורך שלו באמת בעיייתי מור יקירה :-) לא לכאן ולא לכאן...
נראה לי שהכוונה הייתה שהוא יהיה 7/8 אבל עם הגובה שלי זה לא עובד חחחח
האורך שלו די מקצר את הגוף וזו אחת הסיבות שאני חושבת שהוא לא מחמיא לי.
שמחתי לשמוע את דעתך!
שבת שלום מתוקה.
Anonymous March 23, 2013 at 3:33 AM
להחזיר לדעתי-הוא גורם לך להראות נמוכה, ואפילו בעקבים. זה לא משהו טוב. את באמת מדהימה ביופייך ויש לך גוף יפה אבל המכנס הזה לא עושה לו חסד. בלי להעליב!!
ורד הורן March 23, 2013 at 5:56 AM
זה בדיוק מה שאני חשבתי כשראיתי את התמונות!
את יכולה להגיד את דעתך בלי לחשוש להעליב, אני ביקשתי לשמוע :-)
תודה על התגובה חמודה!!
שתהיה לך שבת שלום.
LittleWoman March 23, 2013 at 7:55 AM
לדעתי המכנסיים לוקים בתסמונת עיצוב יתר. ונראה שיותר משהוא רוצה וצריך להחמיא להמוני הרוכשות אותו, הוא רוצה להחמיא לעצמו.
הפרינט מקסים, הבעיה היא בשילוב האורך הזה עם הדיטייל של הפס למטה ועם ההתרחבות למטה.
אם הוא היה ללא הפס וללא ההתרחבות, אין לי ספק שהוא היה מתאים לך ולהרבה אחרות מאוד מאוד.
לדעתי להחזיר, את לא תעשי בו שימוש הגון ותמיד תתלבטי אם ללבוש אותו בכלל.
ורד הורן March 23, 2013 at 10:19 AM
חחחחח אהבתי את הגדרה והנימוק! "תסמונת עיצוב יתר" והרצון של המכנס להחמיא לעצמו... יש בזה הרבה :-)
אני לגמרי מסכימה שהפרינט מקסים אבל האורך בתוספת הפס וההתרחבות למטה, לא מחמיאים!
ואת הרבה יותר מצודקת שאם אני מתלבטת לגביו יש סיכויי גדול שהוא ישכב בארון.
שמחתי מאוד לשמוע את דעתך המלומדת!!
מרינה גולדשטיין March 23, 2013 at 8:01 AM
להשאיר, הוא מדליק בטרוף, הוא לא שיגרתי ולכן ברור שלהשאיר.
וחוץ מיזה, עליך אין דבר שיראה לא מחמיא!
ורד הורן March 23, 2013 at 10:44 AM
תודה מרינה אהובה <3 איזה מותק את!
הוא באמת לא שיגרתי ובגלל זה נמשכתי אלין מלכתחילה.
אבל הגזרה, הגזרה....
תודה על התגובה מתוקה שלי!
revi_pain March 23, 2013 at 9:42 AM
להחזיר, משהו באיזור האגן לא יושב טוב ... זה קצת משמין אבל בעיקר לא יושב טוב. חבל כי אני דווקא אוהבת את האורך וגם את הפרינט אבל בהחלט מבינה את ההתלבטות.
דרך אגב - זוכרת את הסרט קלולס ? גם שם היא צילמה כל אאוטפיט רק שזה הי לפני עידן האייפון ונעשה במצלמת פולארויד אבל העיקרון דומה. אז יקירתי, את מכוונת לדעתם של גדולים ....
ורד הורן March 23, 2013 at 10:48 AM
בטח שאני זוכרת את קלולס, גיבורת הילדות שלי חחחחח אבל לא זכרתי שהיא הייתה מצלמת את הבגדים שלה!? טוב לדעת :-)
כמו שהבנת, גם אני חושבת שהמכנס לא יושב טוב ולא מחמיא.
שמחתי מאוד לשמוע את דעתך מתוקה!!
נ.ב. קיבלתי את החבילה מטובי ואני ממש ממש מרוצה. איזה כיף ותודה גם על זה!!!
Anonymous March 23, 2013 at 10:22 AM
להחזיר- הפרינט מהמם, אבל הגזרה שלו לא מחמיאה לך. וכמו שאנחנו יודעות זו זארה -תמיד אפשר למצוא משהו אחר לקנות תמורת החזרת המכנס :)
ורד הורן March 23, 2013 at 10:51 AM
חחחח מה שנכון נכון!!
יש לי וויש ליסט ארוכה שם כך שממש לא אתקשה למצוא משהו אחר במקום המכנס :-)
תודה על התגובה מתוקה. שמחתי לשמוע אותה!
Lidia March 23, 2013 at 11:39 AM
המכנס מהמם עד החלק התחתון שלו שלדעתי עושה עוול לגזרה המהממת שלך. הוא מקצר את הרגליים. לדעתי מכנס כזה יתאים בעיקר לנשים גבוהות. להחזיר :-) יש לי מכנס עם גזרה ממש דומה והוא יושב בארון כבר 10 שנים ללא שימוש....לבשתי אותו פעמיים וזהו. שבת שלום וחג שמח !
ורד הורן March 24, 2013 at 10:58 AM
תודה על התגובה לידיה אהובה! שמחתי לשמוע את דעתך :-)
האורך בהחלט לא נכון לי וגם למעלה משהו לא יושב טוב...
אין ספק שאם הוא יישאר הוא יישכב בארון רוב הזמן.
נשיקות וחג שמח מתוקה שלי <3
Asia Chic March 23, 2013 at 11:46 AM
תשאירי יש לו גזרה ממש מיוחדת שלא מוצאים בכל מקום
וגם ההדפס שלו מהממם אתני
לפי דעתי תתחדשי חחח
ואת מהממת כהרגלך!!!
http://asiachic1.blogspot.co.il/
ורד הורן March 24, 2013 at 11:00 AM
תודה על הפרגון ותודה על התגובה אסיה מתוקה!
ההדפס אכן מהמם אבל הגזרה!? איזה התלבטות... חחחחח
נשיקות וחג שמח דארלינג :-)
פריסה March 23, 2013 at 12:46 PM
לדעתי המכנס לא מחמיא למרות השילוב המוצלח שהרכבת לו.
אני נוקטת בשיטה של ״אם יש ספק אין ספק״.
יש לי שיטה נוספת לבחון את הבגד שקניתי - אם לא לבשתי אותו בשבוע הראשון לאחר הקנייה - להחזיר !
ורד הורן March 24, 2013 at 11:03 AM
את כל כך צודקת בגישתך פריסה יקירה. כל בגד שהיה לי איתו ספק והשארתי, דינו היה לשכב בארון רוב הזמן או בכלל.
שמחה לשמוע שאהבת את השילוב :-)
תודה על התגובה, שמחתי לשמוע את דעתך!
חג שמח יקירה!!
השפנפנה March 23, 2013 at 1:19 PM
כל הבעיה היא האורך. אין לי בעיה עם מכנסיים שהם קצת 'מוזרים' או 'לא יושבים בדיוק בדיוק', כי גם זו אופנה ולא צריך להיות 'כוסיות' בהכל אלא שיקיות ונונשלטיות זה גם סופר קול. ביחס לסגנון שלך הוא קצת מרחיב אותך וחבל כי את קטנה, אבל המראה שמתקבל הוא שיקי ויפה. אם הוא היה ארוך הוא היה מנצח! אז אולי, להחזיר?
ורד הורן March 24, 2013 at 11:21 AM
תודה על התשובה יקירה! שמחתי לשמוע את דעתך :-)
אני הכי מסכימה בעולם שיש מלא סגנונות שאפשר להראות בהם שיא השיק גם אם הם לא יושבים בול. זה היה התכנון שלי עבור המכנס הזה. חשבתי לשלב אותו פעם באאוטפיט אלגנטי עם עקב וכו'... (כמו שעשיתי כאן) ופעם אחרת עם הוואיאנס וגופיה פשוטה למראה זרוק ושיקי.
לצערי האורך שלו לא נכון לי ואם עם עקב אני נראית נמוכה ורחבה איתו אז עם נעל שטוחה אני בכלל לא רוצה לחשוב איך זה היה נראה!
מצד שני יש לו פרינט מדליק.... דילמה!!
חג שמח מתוקה <3
Lena Kod March 23, 2013 at 11:31 PM
היי מהממת!
קודם כל בתמונות הראשונות הכל נראה מדהים גם ההדפס וגם הגזרה, עד שמגלגלים למטה ורואים את הסיומת שלו, והוא פשוט לא עושה איתך צדק לצערי... האורך מוזר, והעובדה שהוא גם מתרחב לא עוזרת לו, אני אומרת שתיקחי את החבר היותר יפה שלו בH&M!
נשיקות ושבוע מעולה!
ורד הורן March 24, 2013 at 11:24 AM
היי לנה מתוקה, תודה רבה על הפרגון!!
אני מסכימה שההדפס מהמם אבל האורך בעייתי.
אני בהחלט אקפוץ לבקר את החבר ב- H&M :-)
נשיקות וחג שמח מתוקה <3
Anonymous March 24, 2013 at 12:59 AM
בעיניי הוא מדליק!
אני אוהבת את זה שהוא קצת "לוס" ולא יושב בדיוק, ואני אוהבת את ההדפס.
דווקא החוסר מושלמות שלו עושה לי את זה והוא נראה לי סופר כיפי לעונה החמה.
אבל, אם את כל כך מתלבטת כנראה שבאמת לא תעשי בו שימוש יתר, כי כל פעם תתלבטי עליו מחדש.
ואז- חבל, וכדאי להחזיר :)
ורד הורן March 24, 2013 at 11:27 AM
תודה רבה על התגובה אפרתי. שמחתי לשמוע את דעתך!!
אני מתה על זה שהוא לוס ובשילוב עם ההדפס המדליק, הוא נראה לי כמו המכנס המושלם לקיץ.
הבעיה כמו שהבנת שבעיניי הוא לא מחמיא למבנה שלי. כנראה עניין האורך כי עם רחבים באופן כללי אין לי שום בעיה, להיפך.
יש לי עוד קצת זמן להתלבט ולשמוע את הדעה של כולן :-)
שרית March 24, 2013 at 9:16 AM
ראשית, אני המומה מכמות התגובות. אולי כדאי להכניס פורמט קבוע כזה - להחזיר או לא (אני גם מתנדבת להעביר לך פריטים לפורמט...חחח, לשתינו לא חסר מצבים כאלה). זה משהו איך בנות מתגייסות לעזרה כשקוראים להן.
שנית, אהבתי אותו עליך גם אז, ולכן, אוהב אותו גם כעת. לטעמי, דווקא האורך הזה מתאים לך מאד (להבדיל מהארוך יותר והמתרחב יותר שמדדת, שגם הוא היה יפה, אבל פחות מזה). בעוד שאת ההוא היית באמת חייבת ללבוש אך ורק עם עקבים, דווקא את זה את יכולה ללבוש עם עקבים נמוכים וגם עם שטוח ולהקנות לו לוק אחר בכל פעם. וכמו שאמרה אחת המגיבות מעלי, עליך הכל יפה - וזה לגמרי נכון.
שלישית, לא אוסיף ולא אומר מילה על הנעליים!
נשיקות, שבוע טוב וחג שמח לכולכם!
ורד הורן March 24, 2013 at 11:42 AM
חחחח ראית מה זה בובה!? איך כולן נרתמו. וזה עוד לפני שהפוסט קבל את דקות החשיפה שלו בפייסבוק.... ממש מחמם את הלב :-)
אם אשקול להכניס פורמט כזה באופן קבוע את תהיי הכוכבת הראשית פה. אין לי בכלל ספק שתוכלי לתרום המון!
לעניין המכנס, רק שתדעי לך שאם לא היית איתי בעת רכישתו בכלל לא הייתי מתלבטת ואחרי שהייתי רואה את התמונות הן היו עוברות ישירות לגנזך והמכנס היה חוזר דוך לחנות. בגלל דעתך החיובית עליו (שכה חשובה לי כידוע לך!!) נכנסתי לבלבלות. בקיצור, בזכותך נולד הפוסט הזה.
לגמרי תכננתי לשלב את המכנס גם עם הוואיאנס למראה שיקי וזרוק אבל אחרי שראיתי איך אני נראית קצרה ורחבה עם העקבים אין סיכויי שהייתי מצליחה להראות בו סביר עם נעל שטוחה או כפכפים. לצערי הרב!!! לך, עם הגובה שלך, הוא היה מחמיא הרבה יותר!
ולגבי הנעליים - זה עוד אחד מהזוגות שקניתי באילת (אייקון מוציא לשון). קניתי שם 5 זוגות (!!!) אבל לא נורא, נראו פה כבר 3 מתוכם כך שבחישוב מהיר נשארו רק עוד שניים חחחח
נשיקות אהובה שלי וחג שמח <3
רונית March 24, 2013 at 3:41 PM
המכנסיים מחמיאים מאוד, יושבים מעולה באזור האגן, ממש שיק. הם גם נראים נעימים ביותר על העור (זה נראה ממשי).
רק דבר אחד הפריע לי בכל ההופעה השיקית הזאת - אומרים מכנסיים, ולא מכנס :) (וסליחה על הניג'וס)
ורד הורן March 24, 2013 at 10:12 PM
חחחחח אז המכנסיים החדשים שלי לטעמך אני מבינה :-)
אני גם חושבת שיש בהם שיק והם באמת מאוד נעימים. אבל הגזרה קצת בעייתית בעיניי...
בכל מקרה תודה על התגובה. שמחתי לשמוע את דעתך!
ומעכשיו - רק מכנסיים :-)
חג שמח חמודה!
ציפי לוין March 24, 2013 at 4:43 PM
חשבתי והתלבטתי איתך. ראשית תודה על הטיפ. שנית, גם אני חושבת שהאורך לא מיטב עימך, בשל הרוחב של המכנס. אם הוא היה צר למטה זה היה יותר טוב. את יכולה-תחזירי. הכובע משגע!!
ורד הורן March 24, 2013 at 10:13 PM
תודה רבה ציפי מתוקה! שמחתי לשמוע מה דעתך בנדון :-)
אולי אני אחזיר, עוד לא החלטתי.
נשיקות וחג שמח יקירתי!!
מרינה גולדשטיין March 24, 2013 at 7:18 PM
נו...אז מה ניסגר? נישאר או הוחזר?
ורד הורן March 24, 2013 at 10:15 PM
עוד לא נסגר, אני סופרת את הקולות חחחחח
עוד לא החלטתי מתוקה. מבטיחה לעדכן לכשיתקבל גזר הדין :-)
Anonymous March 24, 2013 at 7:21 PM
רק אני חושבת שצריך להצר את המכנס כדי שיהיה בגזרת סקיני ולקפל אותו מעט ואז זה יהיה מדהים !!!
ורד הורן March 24, 2013 at 10:16 PM
הרעיון מעולה אבל אני לא סגורה גם על החלק העליון. נראה לי שגם הוא לא יושב וואוו...
תודה על התגובה ושיהיה לך חג שמח :-)
דפנה ברוך March 24, 2013 at 8:09 PM
להחזיר !! ללא ספק !! כמי שעוקבת בקביעות אחרי הבלוג והתמונות אין ספק שהמכנסיים לא מחמיאות בעיקר האורך והגזרה הרחבה.
ובכלל ממליצה לאמץ את המשפט " אם יש ספק ...אין ספק...."
כלומר, הרי ברור שהוא ישכב בארון וחבל....
ורד הורן March 24, 2013 at 10:18 PM
תודה רבה על התגובה דפנה. שמחתי לשמוע מה דעתך :-)
יש הרבה ספק וכנראה שאם הוא יישאר הוא באמת לא יהיה בשימוש רב, אם בכלל.
דיאנה March 24, 2013 at 8:29 PM
אז ככה! גם אני מדדתי אותו (ברור) הוא ממש אבל ממש יפה וקולי ויושב יפה בחלק האחורי (תוכ׳ס) וגם בחלק הקדמי מאוד נעים! אבל את צריכה לעשות הצרה או אם את ממש קולית לקצר עד לברך (מכנס-חצאית) זה טרנד החדש , בטוח כבר ראית כאלה בקולקציה החדשה של זארה . ובסך הכל את מהממת , תנסי עם נעליים שטוחות , סופי להשאיר! נשיקות יפה שלי וחג שמח !
ורד הורן March 24, 2013 at 10:20 PM
נו ברור שגם את מדדת אותו. מפליא אותי שאין לך אותו בובה חחחחחח
אוי הטרנד של המכנסיים עד הברך אהוב עליי ביותר!! אבל אותו אני אקנה מוכן ולא אכין לעצמי אחד כזה ממכנס אחר.
עם נעליים שטוחות אני אהיה גוצה לגמרי עם הגזרה הזו :-(
תודה על התגובה והפרגון מהממת שלי.
נשיקות וחג שמח ומהנה <3
off-na March 24, 2013 at 8:32 PM
המכנסיים מהממים אבל את גבוהה בשבילם.
לא אגיד לך לקצר את הרגליים, זו בעיה...
אבל הג'קט מהמם☺ (חצי נחמה, לא?).
ורד הורן March 24, 2013 at 10:24 PM
חחחח אני גבוהה בשבילם? אין חיה כזו ניבל'ה. עוד לא המציאו את המכנסיים/חצאית שאני גבוהה מדי בשבילם/ה :-) הם אמורים להיות 7/8 ואני נמוכה בשבילם. זו האמת הכואבת חחחח
לגמרי חצי נחמה שהג'קט מהמם!
תודה רבה על התגובה והפרגון. כמו תמיד, כיף לשמוע ממך!!
שיהיה לך ולכל המשפחה חג שמח <3
אלטר אגו March 24, 2013 at 8:33 PM
תודה על הטיפ :) תמיד קשה לי להחליט אם משהו יושב עלי טוב או לא, אז אני אנסה לצלם ואראה אם זה יעזור לי.
לגבי המכנס... באמת יש בו משהו מוזר :/ הפרינט חמוד ממש, אבל האורך שלו לא כזה ברור. אני תוהה אם עבודה של תופרת יכולה להועיל לו [עוד לא הצלחתי להבין איך בדיוק לשנות אותו]
ורד הורן March 24, 2013 at 10:27 PM
תודה על התגובה יקירתי! אני שמחה לשמוע את דעתך :-)
לגבי הטיפ - בכיף! תנסי, באמת מומלץ! קורה לי המון שאני מחליפה אאוטפיט אחרי שאני רואה בתמונות איך אני נראית בתוכו.
לגבי המכנס - כנראה שאני אמדוד שוב, אצלם ואחליט. אחרי שקיבלתי תגובות לכאן ולכאן התבלבלתי עוד יותר :-) אם אשאיר אותו בסוף, כנראה שהוא ייהנה מנחת זרועה של תופרת...
חג שמח ומהנה יקירה!!!
Peacha March 25, 2013 at 12:09 AM
אמממ מתלבטת... (אני גרועה בהחלטות)... אישית אני לא אוהבת אורך שכזה, זה תמיד מנמיך לדעתי...
מנגד, השילוב עם הכובע והמראה מזכיר לי לוק שלקוח מהעולם הגברי עם נגיעות של נשיות (ואני ממש אוהבת את זה).
על המותניים הוא יושב יפה, אבל אם יש אופציה לגיזרה ארוכה יותר- הייתי הולכת עליה.
נטלי -סטייליסטית April 2, 2013 at 2:42 AM
אם בכל זאת השארת אותו...
ההדפס מהמם. אורך בעיתי. עדיף היה אורך עד תחילת עקבים (מכסה נעל חלקית). בעיה גם אורך וגם פס למטה - הוא גם חותך רגל.
לדעתי רק לקצר לא מספיק (לפחות להוריד את הפס התפור למטה) , כדאי גם לעשות אותו פחות רחב ברגל.
כובע מהמם. יחד עם נעל יוצר אילוזיה אופטית שמאריכה את הגוף (צבעים קרובים) אך הקאנט שבקצה המכנס פתעום חותך כי הוא מאוד בולט
pinkisses April 6, 2013 at 9:59 PM
הפרינט מהמם. אם הוא נשאר הייתי הופכת אותו לסקיני אצל תופרת וחורשת עליו עם נעלי סירה. חוץ מזה את נראית מעולה!
אאוטפיט אביבי
אאוטפיט ליל הסדר
טייגר סטייל
שחור אפור וזהב
H&M בנצרת
אביב-קיץ 2013 על פי רנואר וטוונטי פור סבן
פצצות של ניחוחות
ה- H&M החדש שלי